**Az Óbudai Egyetem ötletpályázatot hirdet hallgatók részére**

**a 2022/2023 tanév második félévében**

Az ötletpályázat témája:

**a Rudolf Kalman Óbudai Egyetemért Alapítvány logó-terve**

A pályázatot meghirdette:

**az Óbudai Egyetem rektora**

Pályázati kód: OE/RKOE-LOGO/2023.

**A pályázat célja:**

Az Óbudai Egyetem 2021. augusztus 1-jétől állami felsőoktatási intézményből közfeladatot ellátó közérdekű alapítványi fenntartású közhasznú felsőoktatási intézmény lett, az alapítói, tulajdonosi, fenntartói jogok gyakorlója a Rudolf Kalman Óbudai Egyetemért Alapítvány (a továbbiakban: Alapítvány).

Az Egyetem hagyományai eredményeképpen a szabályzataiban meghatározott címerrel, jelképekkel, arculattal rendelkezik.

Az Alapítványnak is szüksége van, az Egyetem jelképeivel, arculatával összhangban álló jelképre, logóra.

**A fentiekre tekintettel az Egyetem rektora pályázatot hirdet az Óbudai Egyetem hallgatói részére: „A Rudolf Kalman Óbudai Egyetemért Alapítvány logójának megtervezése” címmel**

A győztes pályaművet készítő pályázó 50 000- Ft pénzjutalomban részesül.

A pénzjutalom mellett a megvalósított ötletet használják, vagy felhasználják az Alapítvány logójának megjelenítésekor, mely hosszú távon hirdeti majd az Egyetem hallgatójának tehetségét.

**A pályázat részletezése:**

1. Méretezés és formátum: elektronikus formában, A4 tervdokumentáció 4-6 oldal terjedelemben

(3-4 szituációs kép a tervezett logóról és annak alkalmazásáról különböző helyzetekben – így különösen levélpapíron, rendezvényi molinón, épületen, esetleg előadási sablonban) + előlap;

Az előlap tartalmazza: a pályázat címét, a pályázó nevét, Neptun-kódját, telefonos és e-mail elérhetőségeit

1. A szakmai rész tartalmazza:

* a koncepciót és vázlatokat;
* a kiválasztott tervet vektorgrafikus formátumban;
* méretezést és színkódokat 2 verzióban:
  + 1 verzió: ÓE arculati kézikönyvben foglaltak szerint,
  + 2 verzió: szabadon választott színhasználat, sztenderd színkódok kíséretében.

1. A logótervezet méltó legyen Rudolf Kálmán életművéhez, ars poetica-jához, valamint illeszkedjen az ÓE arculati elemeihez.

**Az ötletek benyújtási határideje: 2023. március 17. napja.**

**Benyújtás módja:** elektronikusan, az [ildiko.molnar@rh.uni-obuda.hu](mailto:ildiko.molnar@rh.uni-obuda.hu) emailcímre.

**A pályázat elbírálása**

A benyújtott pályázatok támogatásáról (a Kuratórium döntésének idejétől függően) várhatóan 2023.03.31. napjáig döntés születik.

A pályázat szakmai irányítója és lebonyolítója a rektor által felkért Bizottság.

A győztes pályaműről, ötletről a Bizottság javaslata alapján a rektor dönt.

A pályázatot meghirdető fenntartja a jogot, hogy a pályázatot eredménytelennek nyilvánítsa.

A döntés ellen jogorvoslatnak helye nincs.

Prof. Dr. Kovács Levente s.k.

rektor